ভুয়ো ডাক্তার এর পর এবার ভুয়ো আইনজীবী। জাল নথি দিয়ে দীর্ঘদিন প্র্যাকটিস চালানো চারজন আইনজীবীর বিরুদ্ধে কঠোর ব্যবস্থা গ্রহণ করল নদিয়ার কল্যাণী আদালতের বার এসোসিয়েশন। বন্ধ করে দেওয়া হয়েছে কল্যাণী আদালতে তাঁদের প্র্যাকটিস। শুধু তাই নয়, অভিযুক্ত চার আইনজীবীর কল্যাণী আদালতে প্রবেশও নিষিদ্ধ করা হয়েছে বলে দাবি কল্যাণী বার অ্যাসোসিয়েশানের সভাপতি জয়ন্ত লাহিড়ীর।
বুধবার কল্যানী আদালতে সাংবাদিক দের তিনি জানান, ‘‘কল্যানী আদালতে দীর্ঘ পনের বছর ধরে প্র্যাকটিস করে আসছিলেন চঞ্চল কুমার দাস, নিলয় গুহ, দীপাঞ্জনা রায় ও সুকান্ত দাস নামের চার আইনজীবী। এই চারজনের বিরুদ্ধে অনেকদিন ধরেই অভিযোগ ছিল যে, তাঁদের সমস্ত শংসাপত্র জাল। নির্দিষ্ট অভিযোগের ভিত্তিতে কল্যানী বার অ্যাসোসিয়েশনের এর পক্ষ থেকে তাঁদের কাছে আইনজীবী হওয়ার শংসাপত্র পত্র চাওয়া হয়।
আরও পড়ুন
আসামী নয়, ‘আইনজীবী’-কেই জেলে পাঠালেন বিচারক! ভরা এজলাসে কীর্তি ফাঁস
এর পরেই অভিযোগ, যে সেই শংসাপত্র দেখাতে টালবাহানা করতে থাকেন অভিযুক্ত চার আইনজীবী। এরপর চাপ প্রয়োগ করা হলে তাঁরা নিজেদের সংশাপত্র দেখাতে পারেননি। শুধু তাই নয়, অভিযুক্তদের মধ্যে তিনজন কার্যত স্বীকার করে নিয়েছেন যে তাদের নথি জাল। উপযুক্ত বৈধ নথি দেখাতে না পারার কারণে তাঁদের প্র্যাকটিস বন্ধ করে দেওয়া হয়। এমনটাই দাবি কল্যানী বার এসোসিয়েশনের। বার এসোসিয়েশনের সভাপতি জয়ন্ত লাহিড়ী বলেছেন, ‘‘মূলত বিহার, ঝাড়খন্ড ও উড়িষ্যা থেকে জাল শংসাপত্র নিয়ে রাজ্যের তথা ভারতের প্রায় প্রত্যেক আদালতে প্র্যাকটিস চালাচ্ছে বহু ভুয়ো আইনজীবী।’’ তিনি আরও দাবি করেছেন যে সব ভুল আইনজীবী জাল শংসাপত্র নিয়ে এখনও প্র্যাকটিস চালিয়ে যাচ্ছেন, তাদের বিরুদ্ধে অবিলম্বে ব্যবস্থা গ্রহণ করার জন্য ওয়েস্ট বেঙ্গল বার এসোসিয়েশন ও রাজ্য সরকারের পদক্ষেপ গ্রহণ করা উচিত।
দেখুন ভিডিও...